Puñs ar vuhez, on doue, Heol,  Salud dit, a lavarom oll !  Neuze Gwennig a welas perag en-doa Jezuz he bleinet war an aod. Pa oe  echu ar pedennou dan heol e kendalhjont da ziwiska ar re veuzet. Euz an  uhelder el leh ma edo, Gwennig a gredas anaoud anezo.  Goulenn a eure digand ar merhed petra vije greet euz ar horvou maro ; war o  respont e vijent stlapet en eun aod tostig ahano, euz a be leh ar mor o hasje dar  pellder, Gwennig a houlennas ma vijent douaret ; ar pez a oe aotreet dezi  adarre dre druez. Tost dan toull greet a-ziaraog evid mamm Gwennig, weljod  sevel eun toull all ledannoh ha  donnoh Eno e oe diskennet korvou an oll dud  veuzet, hag ar plah santel a lakeas ivez eur groaz war ar bez nevez. An dra-mañ  a houlenne eur ger sklêridigez evid an dud dizesk-se. Eur vaouez her  goulennas.  - « Evel-se vez greet en or bro-ni, a lavaras Gwennig, abalamour Jezuz a zo  maro war ar groaz. »  Choant o-doe da houzoud petra oa ar Jezuz-se.  - « Mab Doue eo, emezi, a deuas war an douar evid savetei an dud ; hogen,  her staget o-deus ouz ar groaz. »  Al  laeron-vor a zellas an eil ouz egile ; eur mennoz a dreuzas spered unan  anezo hag a lavaras :  - « Penaoz eh-eus-te gallet en em vired dioh ar maro, pa z eo beuzet ar re all  oll a yoa ganez ? »  - « Abalamour, emezi, ma karan anezañ ; ne zoñjen nemed ennañ ; setu perag  pa z eo eet ar vag da strad ar mor, eñ e-unan eo en-deus kroget em dorn evid  va degas beteg amañ ; galloud en-deus da ober kement a blij dezañ, peogwir eo  Mab Doue ».  An hini en-doa greet ar  goulenn, hag a yoa er reñk kenta azezet war ar brug,  a zavas goustadig e-pad ma komze Gwennig, ha pa he-doa ehanet da gomz ez  eas kuit dar haloup, o teuler youhadennou spontuz, e-giz pa vije bet e dreid en  tan. An oll, sebezet, a zelle outañ. Her gweled a rejont oh ober ardou evel eun  den diskiant, o lammed war ribl an tevenn beteg ma z eas diwar wel er pellder.  An heol en dremmwel a veuze er mor. Den ne grede komz ; oll ez oant  strafuillet, aon a grogas enno.  Gwennig a bede dirag ar beziou.  Seblantoud a ree gwennaad dre ma teue ar pardaez hag an noz den em  astenn war ar mor hag ar reier ; ha pa zavas evid mond dhe lochenn, sked he  sae a zeuas da veza sklêrijenn. Ruzder diweza an heol a varve. Dan ampoent,  Gwennig a daolas he zreid en he zi, an hini a oe sklêrijennet evel pa vije bet al  loar ennañ. Pa oe goloet an douar gand teñvalijen an noz, ar sklêrder-ze a zeuas  en eun taol da veza evel tan an heol. An eil goude egile, ar  wazed chomet ekichenn ar beziou a guita sioulig evid mond da guzad e donder ar hoad. En  deiz-se no-doa ket evet, ha dre-ze oant sur e welent mad ar pez a dremene  dirazo. Ouspenn-ze ar bugel en-devoa lavaret dezo traou souezuz braz ; unan  anezo en-doa kollet e skiant vad oh e zelaou. An amzer a yoa pounner, hag evel  77